SL Uradni list Evropske unije L 349/26

UREDBA SVETA (EU) št. 1390/2013

z dne 16. decembra 2013

o razdelitvi ribolovnih možnosti v skladu s Protokolom med Evropsko unijo in Unijo Komori o določitvi ribolovnih možnosti in finančnega prispevka iz Sporazuma o partnerstvu v ribiškem sektorju, ki velja med pogodbenicama

SVET EVROPSKE UNIJE JE –

ob upoštevanju Pogodbe o delovanju Evropske unije, zlasti člena 43(3) Pogodbe,

ob upoštevanju predloga Evropske komisije,

ob upoštevanju naslednjega:

(1) Svet je 5. oktobra 2006 s sprejetjem Uredbe (ES) št. 1563/2006 (1) odobril Sporazum med Evropsko skupnostjo in Unijo Komori o partnerstvu v ribiškem sektorju (v nadaljnjem besedilu: Sporazum o partnerstvu).

(2) Evropska unija je z Unijo Komori izpogajala nov protokol k Sporazumu o partnerstvu, ki plovilom Evropske unije dodeljuje ribolovne možnosti na ribolovnem območju, v vodah Unije Komori. Dne 5. julija 2013 je bil nov protokol parafiran

(3) Svet je 16. decembra 2013 sprejel Sklep 2013/786/EU (2) o podpisu in začasni uporabi novega protokola.

(4) Treba bi bilo na novo razdeliti ribolovnih možnosti med države članice za obdobje uporabe novega protokola.

(5) Če je v skladu z Uredbo Sveta (ES) št. 1006/2008 (3) očitno, da ribolovne možnosti, ki so bile Evropski uniji dodeljene na podlagi novega protokola, niso v celoti izkoriščene, Komisija o tem obvesti zadevne države članice. Če v roku, ki ga določi Svet, ni odgovora, to pomeni potrditev, da plovila zadevne države članice v danem obdobju ne izkoriščajo v celoti svojih ribolovnih možnosti. Navedeni rok bi bilo treba določiti.

(6) Da bi plovilom Evropske unije zagotovili nadaljevanje ribolovnih dejavnosti, novi protokol določa možnost, da ga pogodbenici začasno uporabljata od 1. januarja 2014. Ta uredba bi se morala uporabljati od začetka začasne uporabe novega protokola –

SPREJEL NASLEDNJO UREDBO:

Člen 1

1. Ribolovne možnosti, določene s protokolom, dogovorjenim med Evropsko unijo in Unijo Komori, o določitvi ribolovnih možnosti in finančnega prispevka iz Sporazuma o partnerstvu v ribiškem sektorju, ki velja med pogodbenicama (v nadaljnjem besedilu: Protokol), se med države članice razdelijo na naslednji način:

(a) 42 plovil za ribolov tunov s potegalkami; — Španija: 21 plovil; — Francija: 21 plovil;

(b) 20 plovil s površinskim parangalom: — Španija: 8 plovil; — Francija: 9 plovil; — Portugalska: 3 plovila.

2. Uredba (ES) št. 1006/2008 se uporablja brez poseganja v Sporazum o partnerstvu.

3. Rok, v katerem morajo države članice v skladu s členom 10(1) Uredbe (ES) št. 1006/2008 potrditi, da ne izkoriščajo v celoti ribolovnih možnosti, dodeljenih s Sporazumom, je deset delovnih dni od dneva, ko jim Komisija sporoči, da ribolovne možnosti niso v celoti uporabljene.

Člen 2

Ta uredba začne veljati dan po objavi v Uradnem listu Evropske unije.

Uporablja se od 1. januarja 2014.

Ta uredba je zavezujoča v celoti in se neposredno uporablja v vseh državah članicah. V Bruslju, 16. decembra 2013 Za Svet Predsednik V. JUKNA

(1) Uredba (ES) št. 1563/2006 o sklenitvi Sporazuma med Evropsko skupnostjo in Unijo Komori o partnerstvu v ribiškem sektorju (UL L 290, 20.10.2006).

(2) Sklep Sveta 2013/786/EU z dne 16. decembra 2013 o podpisu, v imenu Evropske unije, in začasni uporabi Protokola med Evropsko unijo in Unijo Komori o določitvi ribolovnih možnosti in finančnega prispevka iz Sporazuma o partnerstvu v ribiškem sektorju, ki velja med pogodbenicama (Glej stran 4. tega Uradnega lista).

(3) Uredba Sveta (ES) št. 1006/2008 z dne 29. septembra 2009 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti. (UL L 286, 29.10.2008, str. 33).